السلام عليگم...
#احضان_من_جمر
بقلمي#الكاتبه_ناز_الدليم
ـ لتنسون التصويت
ـ التعليق بين الفقرات
ـ ومتابعه لحسابي
ـ انشرو مقتطفات للروايا
ع التيك توك وسولي تاك
نرجس:- ساعه 4 العصر كاعده بغرفتي فهد طالع بشغله من الصبح والسند يمي حاط العابه ويلعب ويسولف ويه روحه ويناغي بلغه الاطفال المحبوبه
عزلت الغرفه ورتبت ملابس الفهد والسند وشغلت
قران اخذت ثوب لون احمر وملابس الباقيه وفتت
سبحت وطلعت القيت نضره للسند بعده ع كعدته
مامتحرك خابص الدنيا بصوته الحلو
نشفت شعري وكفت كدام المرايه وبديت اخلي مگياج
خليت ضلال خفيف ورسمت عيوني بلايلاينر وخليت
گحل برزن لـون عيوني اگثر وحمره لون وردي فاتح
كملت ورجعت كويت شعري شي بسيط رشيت عطر
لبست كـلاده بيهة نحله صغيره ونازكـه الاسـوار الـي لبسنيا فهد من جنت مريضه كملت ورحت شلت السند والعب بيي وهوه يناغي
السند:- ب ابااا بب ابااا باب بابااا
ـ عقجت حواجبي وبرطمت بزعل وكلت
:- الام اتخلف وتتعب وتربي وتالي يجي يصيح
بابا او بابا لعد اني وين موقعي من الاعراب وين
تربيتي وسهر اليالي اشـو حته مـن تبجـي ابجـي
وياك شنو ماغزرن بيك دموعي
ـ ضل صافن عليه ومركز بعيوني وشبه ابتسامه ع شفته
:- هوة انته مثل ابوك من تشوف الكحل بعيوني تموع واذوب
ـ حضنت وجه بايدي وكمت ابوس بيي هوة مكيف يضحك عليمن يطلع غير على ابو يموت ع البوس
ـ فجئا انفتح الباب وفات فهد يدردم ويفر بسبحته وشايل مبايله بلايد الثانيه فات وسد الباب وگال
فهد:- هلا بزعاطيطي
نرجس:- شگلت عيوني زعاطيط شنوو لازم مو بعينك اني
فهد:- لا بگلبي انتي
ـ ابتسمت وسكتني ماعرف شرد بعد
فهد:- شوفي بگلمه وحده خليتج اتموعين وتسكتين
چا اذا ابوسج شتسوين
ـ غندبت وحجيت بزعل
نرجس :- يعني جنت ماخذني على كد عقلي مو
ـ تقدم باتجاهي شال السند يبوس بي ويحجي
فهد:- انتي منينلچ عقل بويه
ـ طنكرت وجتفت اديه وضليت اباوع علي شلون يحجي ويبوس بسند بكل حب وحنيه ويناغي بيي وذاك مكيف موت روحه بحضنه ويجرجر بشواربه
ـ شويه التفت عليه غمزلي وابتسم وكال
فهد:- كومي حضريلي ملابس
نرجس:- شسوي بيهن
فهد:- اريد انام وياهن
نرجس:- دكول زنجرت من وره الطلعه عليش مستحي
أنت تقرأ
احضان من جمرMystery / Thriller
للعينِ سِحْرٌ فاتكٌ قتّالُ ورموشُها تحتَ السيوفِ نِبالُ ما للمليحةِ لا تجودُ بنظرةٍ أمْ أنّ بدء الوصلِ فيه دلالُ بعضُ العيونِ تريكَ كونًا هادئا والبعضُ فيها يَكمُنُ الزلزالُ